b'\n_START_ARTICLE_\nPAD-laite\n_START_PARAGRAPH_\nPAD (Packed Assembler/Disassembler) on pakettipohjaisissa X.25-tietoliikenneverkoissa k\xc3\xa4ytett\xc3\xa4v\xc3\xa4 laite, jonka tarkoituksena on yhdist\xc3\xa4\xc3\xa4 k\xc3\xa4ytt\xc3\xa4jien terminaalit X.25 -verkkoon. PAD-laitteessa on modeemeja ja sarjaportteja sek\xc3\xa4 yhteys X.25-verkkoon. K\xc3\xa4ytt\xc3\xa4j\xc3\xa4t kytkeytyv\xc3\xa4t PAD-laitteeseen modeemin ja sarjaportin kautta, jolloin PAD-laite muodostaa yhteyden X.25 verkon tietokoneeseen ja muuntaa k\xc3\xa4ytt\xc3\xa4j\xc3\xa4lt\xc3\xa4 tulevan tietoliikenteen X.25 verkkoon sopivaksi pakettipohjaiseksi liikenteeksi.'